Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 263

12. évfolyam Évi óraszám: 96 óra Belépő tevékenységformák Feladattal vezetett, önállóan végrehajtott elemzési feladatok elvégzése tárgyak, anyagminták, rajzok, grafikonok, írásos, képi és elektronikus ismeretforrások felhasználásával. Beadásra szánt feladatok, számítási jegyzőkönyvek, beszámolók készítése. Számítások, eljárások alkalmazása tanári irányítással és segédletek felhasználásával önállóan. Diagramok, állapotábrák, jelleggörbék elemzése. Fizikai kémia Témakörök Tartalmak Homogén egykomponensű rendszerek Gázok, folyadékok, szilárd anyagok. Az anyagi rendszerek főbb típusai, jellemzői, az anyagi halmazok jellemző tulajdonságai. Halmazállapotváltozások Párolgás. Forrás. Olvadás, fagyás. Szublimáció. Heterogén rendszerek A heterogén rendszerekkel kapcsolatos alapfogalmak. A fázistörvény. Eutektikumok. Homogén többkomponensű rendszerek Gázelegyek, folyadékelegyek, a folyadékelegyek szétválasztása. A homogén többkomponensű rendszer alapjellemzői, alaptörvénye. Az elegyek összetételének megadási módjai, a koncentrációk. Az elegyek forráspontját befolyásoló tényezők. A tenzió- és a forráspontgörbék. Az elegyek szétválasztásának alapösszefüggései. Híg oldatok A híg oldatok törvényei. A törvények gyakorlati alkalmazása. Heterogén egyensúlyok Az abszorpció, az adszorpció, az oldhatóság, az extrakció. A heterogén egyensúlyok kialakulása, jellemzői, eltolásának módja, gyakorlati jelentősége. Az anyagátadási műveletek gyakorlati alkalmazása. Reakciókinetika A reakciók fajtái. A kémiai reakciók létrejöttének feltételei. A reakciósebesség fogalma, befolyásoló tényezői. A kémiai egyensúlyok A dinamikus egyensúly fogalma. A Le Chatelier—Braun-elv. A tömeghatás törvénye, annak matematikai kifejezése. Az egyensúly eltolásának lehetőségei, ennek gyakorlati szerepe. Elektrolitegyensúlyok A víz autoprotolízise. A pH, az elektrolitos disszociáció, az elektrolit fogalma, vizes oldatokban a sav—bázis-erősség. Elektrokémia Az elektromosságtani alapfogalmak. Az áramvezetés mechanizmusa. Az elektródfolyamatok. Az elektrolízis mennyiségi törvényei, gyakorlati alkalmazása. Az elektródpotenciál fogalma. Az elektrokémiai áramforrások. A standardpotenciál-táblázat használata. 2001/28/II. szám A továbbhaladás feltételei A tanulók elemzési feladatokban alkalmazzák, illetve szöveges formában ismertessék a tanult kémiai, fizikai törvényeket, az anyagi rendszerek főbb típusait, az anyagi halmazok jellemző tulajdonságait, a reakciók mechanizmusát, a reakciók befolyásolásának módjait, a heterogén rendszerek alapfogalmait, a homogén többkomponensű rendszer jellemzőit, törvényeit, az elegyek forráspontját befolyásoló tényezőket. Tudásukat alkalmazva magyarázzák meg a tanult folyamatokat, az anyagszerkezet változásait. Alkalmazzák az elméletben tanult ismereteiket a gyakorlatban. Használják ismereteik bővítésére a szakirodalmi forrásokat, szabatosan, pontosan használják a tanult műszaki, szakmai kifejezéseket. Adatokból készítsenek grafikonokat, táblázatokat. Helyesen alkalmazzák a kémiai jelrendszert, a vegyipari táblázatokat, nomogramokat. Helyes eredménnyel számítsák ki az egykomponensű rendszerek, az oldatok és a halmazállapot-változások, a kristályosodás adatait, az anyagok összetételét, koncentrációját, az anyagok elektrokémiai adatait, alkalmazzák a híg oldatok és a tömeghatás törvényeit. Használjanak feladataik megoldásához számítógépet. VEGYIPARI SZAKMACSOPORTOS ALAPOZÓ GYAKORLATOK 11—12. évfolyam Célok és feladatok A szakmacsoportos alapozó oktatás lehetőséget nyújt a kiválasztott szakmacsoport közös elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsőfokú továbbtanulás előkészítésére és az érettségi utáni szakképzés megalapozására. A Vegyipari szakmacsoportos alapozó gyakorlatok tantárgy bemutatja az elméletben tanultak gyakorlati alkalmazásait. A közismereti tárgyakra és a műszaki orientációs gyakorlatokra építve fejleszti, formálja a tanulók vegyész és műszaki szemléletét, bővíti a tevékenységek körét. A vegyipari labortevékenységek tartalmas, aktív tanulói magatartást és tanulási élményeket is eredményező bemutatása és elvégzése felkelti a tanulók aktivitását, tapasztalatokat nyújt az alapvető laboratóriumi eszközök kezelésében. Adjon alkalmakat, lehetőségeket, teremtsen feladathelyzeteket a szakmai tantárgyak elsajátításához szükséges képességek, készségek fejlődéséhez, alapszintű laboratóriumi gyakorlottság megszerzéséhez, a tanulási és szakmai motiváció fejlődéséhez, megerősödéséhez. Neveljen körültekintő, pontos, igényes, biztonságos munkavégzésre, a szakterület munkaköreiben szükséges tudatos, felelősségteljes szakmai magatartásra. Tárja fel a mindennapi élet és a vegyipari gyakorlat közötti hasonlóságokat és különbözőségeket, mutassa be a vegyipari szakmák sajátosságait, összetettségüket, mutassa be a szakterületen dolgozók tevékenységét, segítse a tanulókat leendő szakmai szerepük kiválasztásában, megfogalmazásában, egyéni életpályájuk reális megtervezésében. Fejlesztési követelmények A tantárgy tanulása során fejlődjenek a tanulók szakmai gyakorlati tantárgyak tanulásához szükséges képességei, így különösen az ismeretelemző-értékelő gondolkodás, az önálló tapasztalatszerzés képessége, a kreativitás, a számítástechnikai képességek, alkalmazzák ismereteiket a folyamatok, jelenségek megértésében, magyarázata során. Gyakorlati tevékenységük során maradéktalanul tartsák be a balesetmentes és biztonságos munkavégzés szabályait, fejlődjön munkabírásuk, kitartásuk. 2001/28/II. szám A tantárgyi tevékenység során szokjanak hozzá a produktív munkavégzéshez, az önálló gyakorlati feladatmegoldáshoz, érezzék meg a gyakorlati munka eredményeinek, sikereinek értékét, örömét. A tanulók legyenek képesek a tanult egyszerű műveleteket önállóan is elvégezni, az idejüket beosztani, munkájukat megtervezni, az eszközöket célszerűen és szakszerűen használni, ismerjék meg a felhasznált anyagokat, alkalmazott eljárásokat és ezek környezeti hatását. A tantárgyi tevékenység végzése során alakuljon ki bennük kötelességtudat, felelősségérzet, a társakra is figyelő, segítőkész, szabálykövető magatartás, a mások munkájának, eredményeinek, teljesítményeinek tisztelete, folyamatosan erősödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, erősödjön a szakmához, a választott munkához, életpályához való kötődésük. Értsék meg a vegyipari termelés veszélyeit, kockázatait, érezzék át saját személyes felelősségüket, lássák meg a szakmai tevékenységeik mögött az embert és a természetet, tiszteljék ezek értékeit, ismerjék fel és utasítsák el a környezetszennyező, természetkárosító tevékenységeket, az ilyen magatartást. Önállóan válasszák ki, állítsák össze a laboratóriumi mérésekhez, műveletekhez szükséges eszközöket, készülékeket, anyagokat, munkavédelmi felszereléseket, legyenek képesek leírás alapján önállóan elvégezni egyszerű laboratóriumi műveleteket, alkalmazni egyszerű módszereket, használni a vegyipari táblázatokat, grafikonokat; elvégezni a laboratóriumi munkákkal kapcsolatos számításokat, használni a kémiai jelrendszert, munkájuk eredményeit megfelelő formában írásban rögzíteni.

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes